-34-

**Zápisnica**

**z 4. pracovného zasadnutia Obecného zastupiteľstva**

**v Kráľovej nad Váhom**

**dňa 13. februára 2019**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Ing. Ladislav Adamkó  Mgr. Katalin Csizmadia  Ing. Edita Hambalková  Ondrej Kožuch  Ján Pozsonyi  Ing. Kristína Pozsonyiová  Ing. Eliška Vargová  Mário Vincze  Mgr. Erika Vinczeová |
|  |  |
| **Referentky OcÚ :** | Bc. Erika Šmátralová  Alžbeta Vadkertiová |

Zasadnutie otvoril starosta obce RNDr. Ferenc Bergendi, ktorý privítal prítomných a konštatoval, že zasadnutie obecného zastupiteľstva sa uskutoční na základe dohody z minulého zasadnutia.

Na začiatku zasadnutia boli prítomní 7 poslanci OZ, obecné zastupiteľstvo bolo uznášania schopné. Priebeh rokovania nebol nahrávaný.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ing. Ladislav Adamkó

Ondrej Kožuch

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 33a/2018-2022/OZ**

*Prezentácia: 7 poslancov OZ*

*Za schválenie overovateľov zápisnice hlasovalo 7 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ondrej Kožuch, Ing. Kristína Pozsonyiová, Ing. Eliška Vargová, Mário Vincze*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 33b/2018-OZ**

*Prezentácia: 7 poslancov OZ*

*Za schválenie zapisovateľa zápisnice hlasovalo 7 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ondrej Kožuch, Ing. Kristína Pozsonyiová, Ing. Eliška Vargová, Mário Vincze*

-35-

**2. Návrh na schválenie programu zasadnutia obecného zastupiteľstva**

Návrh programu predniesol starosta obce:

1. Otvorenie zasadnutia obecného zastupiteľstva, určenie overovateľov a zapisovateľa zápisnice
2. Návrh na schválenie programu schôdze obecného zastupiteľstva
3. Návrhy kúpnych zmlúv na strojové vybavenie zberného dvora
4. Traktor s prívesom a čelným nakladačom – AGROBOR s r. o., Tvrdošovce
5. Balíkovací lis a kontajnery – ELKOPLAST Slovakia s. r. o., Trenčianske Teplice
6. Záver

Starosta obce sa opýtal, či má niekto ešte návrh na doplnenie programu a zároveň dodal, že bod kontrola uznesení z minulého zasadnutia nebude zaradený.

**Ing. Eliška Vargová, poslankyňa OZ** – na základe doručenej správy o kontrole uznesení a zápisnice z minulého zasadnutie, žiadala informáciu ohľadom uznesenia, ktoré obecné zastupiteľstvo schválilo a nie je uvedené v zápisnici.

**Mário Vincze, poslanec OZ** – žiada informácie ohľadom dotácií na šport

**RNDr. Ferenc Bergendi, starosta obce** –na základe žiadostí poslancov OZ navrhol zaradiť do programu bod „Iné“, vrámci ktorého uvedené zistenia/informácie budú prerokované

Po návrhoch a prerokovaní poslanci OZ prijali:

**Uznesenie číslo: 34/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva s doplnením.**

*Prezentácia: 7 poslancov OZ*

*Za schválenie programu hlasovalo 7 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ondrej Kožuch, Ing. Kristína Pozsonyiová, Ing. Eliška Vargová, Mário Vincze*

1. **Návrhy kúpnych zmlúv na strojové vybavenie zberného dvora:**
2. **Traktor s prívesom a čelným nakladačom – AGROBOR s r. o., Tvrdošovce**
3. **Balíkovací lis a kontajnery – ELKOPLAST Slovakia s. r. o., Trenčianske Teplice**
4. **Rámcová mandátna zmluva na služby – verejné obstaranie**

**Alžbeta Vadkertiová, referentka OcÚ** – uviedla, že návrhy kúpnych zmlúv a celá spisová agenda týkajúca sa zaobstarania strojového vybavenia zberného dvora bola doručená poslancom OZ.

***Na zasadnutie obecného zastupiteľstva sa dostavili poslanci OZ: Ján Pozsonyi a Mgr. Erika Vinczeová***

**Ing. Eliška Vargová, poslankyňa OZ** – k predloženým materiálom dodala, že podľa výzvy na predkladanie žiadosti o NFP žiadateľ (obec) ako prílohu predkladá zmluvu pred podpisom s úspešným uchádzačom (t. j. nepodpísanú). Odporúča nepodpísať zmluvy na vybavenie zberného dvora, z dôvodu, že pri kontrole žiadosti zo strany poskytovateľa dotácie môže dôjsť k zníženiu oprávnených výdavkov, a v takom prípade rozdiel medzi dotáciu a zmluvnou cenou musí obec z vlastných prostriedkov zaplatiť. Podľa jej názoru zmluvy by mali byť podpísané až po schválení dotácie.

Prebiehala rozprava ohľadom podpísania zmlúv v zmysle Zásad hospodárenia s majetkom obce a Štatútu obce; povinnosti obce predložiť obecnému zastupiteľstvu informácie týkajúce sa verejného obstarania, atď.

-36-

**Mgr. Katalin Csizmadia, poslankyňa OZ** - upozornila na formálnu chybu v zmluve, čo sa týka uvedeného §

Po rozprave a prerokovaní predmetných záležitostí poslanci OZ prijali:

**Uznesenie číslo: 35/2018-2022/OZ**

**Obecné zastupiteľstvo v Kráľovej nad Váhom**

1. **p r e r o k o v a l o**

**výsledky verejného obstarania na zabezpečenie strojového vybavenia zberného dvora a návrh rámcovej mandátnej zmluvy na služby – verejné obstarávanie**

1. **b r a l o  n a  v e d o m i e**

**výsledky verejného obstarania na zaobstaranie traktora s prívesom a čelným nakladačom**

1. **b r a l o  n a  v e d o m i e**

**výsledky verejného obstarania na zaobstaranie balíkovacieho lisu a kontajnerov**

1. **b r a l o  n a  v e d o m i e**

**uzavretie Rámcovej mandátnej zmluvy č. 1/2019 s firmou KOODIS spol. s r. o., Šaľa na zabezpečenie služby – verejné obstarávanie na dobu určitú t. j. do 31.12.2023**

*Prezentácia: 9 poslancov OZ*

*Výsledky verejného obstarania bralo na vedomie 9 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ondrej Kožuch, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. **Iné**

**Ing. Eliška Vargová, poslankyňa OZ** – navrhla objednávky zverejniť na webstránke obce so sumami, a zároveň sa informovala ohľadom uznesenia, ktorým bola schválená zmluva o dielo s firmou Novosedlík, na realizáciu stavebnej časti zberného dvora. Upriamila pozornosť na zverejnené výzvy.

**RNDr. Ferenc Bergendi, starosta obce** – určite sa omylom nedostalo uznesenie do zápisnice, ale ani overovatelia zápisnice na to neupozorňovali. Zápisnica bude doplnená.

**Mário Vincze, poslanec OZ** – informoval prítomných, že bol na obecnom úrade ohľadom výzvy na predloženie žiadosti o poskytnutie finančných prostriedkov na rozvoj športu.

**Alžbeta Vadkertiová, referentka OcÚ** - dodala, že obec má rozpracované viaceré žiadosti na poskytnutie finančných prostriedkov, a mohli by sa uchádzať aj občianske združenia o poskytnutie finančných prostriedkov

Rozprava medzi prítomnými ohľadom predloženia žiadosti na poskytnutie finančných prostriedkov

**Ing. Kristína Pozsonyiová, poslankyňa OZ** – sa informovala ohľadom riešenia kúpy pozemkov v areáli materskej škôlky a či materská škola obdŕžala „soľnú stenu“

**RNDr. Ferenc Bergendi, starosta obce** – zo strany RKFÚ bol predložený návrh zmluvy na doplnenie a následne bude zmluva odoslaná na Arcibiskupský úrad Trnava na odsúhlasenie a o „soľnej stene“ obec nemá informácie

**Alžbeta Vadkertiová, referentka OcÚ** - informovala prítomných, že bol uskutočnený prieskum trhu na vyhotovenie projektovej dokumentácie na opravu miestnej komunikácie v ulici Kostolná a Péro

-37-

**Ing. Ladislav Adamkó, poslanec OZ** – navrhol opraviť/aktualizovať zoznam zamestnancov jednotlivých zariadení na webstránke obce

**Ján Pozsonyi, poslanec OZ** – pripomienkoval, že materiály na zasadnutie OZ nie sú načas doručené poslancom; podľa jeho mienky traktor do zberného dvora bol zaobstaraný za vysokú cenu; nevie posúdiť či sú materiály predložené ohľadom zaobstarania stavebnej časti

**Alžbeta Vadkertiová, referentka OcÚ** - informovala prítomných o priebehu verejného obstarania technických zariadení do zberného dvora

Rozprava medzi prítomnými ohľadom priebehu verejného obstarania, fungovania komisií obecného zastupiteľstva, prerokovania materiálov v jednotlivých komisiách OZ, atď.

1. **Záver**

Nakoľko prítomní už nemali žiadne pripomienky starosta obce, RNDr. Ferenc Bergendi zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Ing. Ladislav Adamkó

starosta obce

Ondrej Kožuch